Ratturite seas on kettide vahatamine jõudsalt populaarsust kogumas. Rex, tuntud suusamäärdetootja, kes on viimastel aastatel ka rattamaailmas kõvasti tuntust kogunud oma auhinnatud ketimääretega, tuli just turule täiesti uue kahekomponentse Black Diamond kuumvahaga. Keskpärast toodet polnud mõtet tegema hakatagi, seega võttis Rex mitu aastat aega testimiseks ja arendustööks, mille tulemus on rekordeid lööv!
#000001
Rex Black Diamond kuumvaha jalgrattakettidele on alternatiiv ketiõlidele jm määretele, pakkudes ratturitele seniolematuid eeliseid nagu maailma suurim mõõdetud kulumiskindlus (üle 1000 km ühe hooldusega) koos ülimadala hõõrdumise, suurepärase mustuse hülgamise võime ja lihtsustatud hooldusega. Kuumvahatatud ketti ei pea regulaarselt õlitama, see ei kogu mustust nii nagu õlitatud kett ja puhastamiseks piisab vaid veega loputamisest. Ühes pakis on 480 grammi, millest jagub paarikümneks vahatamiseks. Kuumvahatamine sobib kõikidele ratastele ja kettidele, igale rajale ja ilmale.
#000002
Loe põhjalikku tooteinfot ja osta Nevene poest
#000003
Sildid: rex, ketivaha, kuumvaha, jalgrattad
#000004
Rex määrdesoovitus: EMV laskesuusatamises 01.-02.04.23 Tehvandil
#000005
Temperatuur: laupäeval 0...+1, pühapäeval -3...-1Ilm: laupäeval pilves, pühapäeval selgimistegaSademed: vastu laupäeva lörtsisaduRada: laupäeval niiske lörtsikiht segatuna vana teralise lumega, pühapäeval külmunud teraline vana lumi
#000006
Sildid: rex, määrdesoovitus, laskesuusatamine, tehvandi
#000009
Suusahooaeg on otsi kokku tõmbamas, aga suusatamiseks võimalusi veel on! Kui sa ei ole veel suuski ära pannud või oled seda just ette võtmas, siis see artikkel on sulle. Toome siinkohal välja need Rexi tooted, mis peaksid kevadel igal suusahooldajal olemas olema. Kõigepealt kevadised määrded hilistele suusatajatele, siis puhastusvahendid ja kolmandaks kirjeldame suuskade suveks ettevalmistamist. Lisaks paari sõnaga sellest, milline saab määrdevalik olema järgmisel hooajal, kui FIS ja IBU fluorimäärete kasutamise tippvõistlustel keelavad.
#000010
Kõik Rexi libisemismäärded, mille pakendil on roosat värvi, on mõeldud vanale teralisele lumele, ka jäisele ja kunstlumele, olgu temperatuur milline tahes. Täpselt sellistele oludele, nagu märtsis-aprillis valitsevad. Suhkrune lumi, mis võib öösel külmuda ja päevaste plusskraadidega märjaks tõmbuda – sellisele rajale vali kindlasti roosa määre. Roosa on kõige kulumiskindlam vedelparafiin turul. See hülgab ühtlasi väga hästi mustust ja niiskust ning hoiab seega suusad heas korras.
#000011
Roosade määrete valik on suur. Ainuke roosa tahke parafiin, mida tuleb suusapõhjadele sulatada, on Rex LF Roosa. See on nii kõva, et tuleb soojalt maha kaapida. Loe siit lähemalt, kuidas kõvasid parafiine mugavalt kasutada. Ülejäänud roosad libisemismäärded on vedelad, lahustatud parafiinid, mille pealekandmine on väga lihtne.
#000012
Puhasta oma suuski iga hoolduse eel! See on eriti oluline, kui suusatada kevadisel määrdunud lumel, mis suusapõhjad kiiresti mustaks teeb. Kindlasti tuleb suusad puhtaks teha ka siis, kui oled neid suveks ära panemas. Siin on vajalikud tooted.
#000018
Rex määrde-eemaldusvedelik, 170 ml. Traditsiooniline puhastusvedelik, mis on mõeldud eelkõige pidamismäärete eemaldamiseks suusapõhjalt, kuid toimib universaalse ja efektiivse lahustina ükskõik millise mustuse eemaldamiseks nii suusa alt kui pealt, suusakeppidelt jne. Kui mustus on silmnähtav või on pidamismääre voolanud üle terve suusapõhja, siis kasuta vahendit ka libisemisalade puhastamiseks.
#000021
Rex määrde-eemaldusvedelik, 500 ml. Sama toode, kuid suuremas pakendis. Kui määrid regulaarselt suuski, siis on see kasulikum valik. Kui määrid veel kellelegi teisele, siis seda enam.
#000022
Rex puhastusvahend skin-pidamisaladele, 60 ml. See on spetsiaalne puhastusvedelik skin-suuskade karvaribade puhastamiseks. Ära kasuta karvaribadel mingeid muid tooteid, sest need võivad ribasid kinnihoidvat liimi lahustada! Kanna vahend karvale, lase seista. Kanna uuesti vahendit ja hõõru mittelaguneva puhta kanga või paberiga puhtaks. Võid kasutada ka puhast nailonharja tülikate kohtade “kammimiseks”.
#000023
Rex puhastuskangas. Kõiki neid ülaltoodud puhastusvedelikke saab väga mugavalt kasutada koos Rexi puhastuskangaga. See ei lagune ja võtab hästi mustuse endasse.
#000024
Puhasta suusapõhjad mehaaniliselt metallharjaga (messing või teras), harjates ühes suunas suusaninast tahapoole. Seejärel kasuta Rexi libisemisalade puhastusvahendit (513), et eemaldada põhjale kogunenud mustus. Kui mustust on palju, siis korda tegevust. Vaheta vahepeal pühkimispaber või -kangas puhta vastu. Seejärel harja uuesti. Nüüd sulata määrderaua abil suusapõhjale Rexi Oranži põhjaparafiini, uisusuuskadel üle terve põhja, klassikasuuskadel jäta pidamismäärde ala katmata. Lase suuskadel jahtuda. Suusad on nüüd hooajaväliseks hoiustamiseks valmis! Pane suusad suusakotti ja hoia need eemal suurtest temperatuurikõikumistest ja päikesest. Uue talve saabudes sikelda ehk kaabi parafiin maha, harja jäiga nailonharjaga ja kanna peale uus, ilmale sobiv määre.
#000025
Rex Oranž parafiin on parim valik suuskade suviseks hoiustamiseks, sest see on optimaalse elastsuse ja tugevusega, ei pragune nagu kõvemad parafiinid ja pakub piisavalt kaitset mehaaniliste vigastuste vastu. Oranž parafiin on jahtununa parajalt kõva ja vastupidav ning kaitseb suuski kogu suve väga hästi. Parafiin sulab madalal temperatuuril ja täidab hästi põhjastruktuuri parafiiniosakestega. See omakorda loob eeldused kõvemate parafiinide paremaks kinnistumiseks põhjale. Põhjaparafiiniga suuski töödeldes on lisaks suuskade kaitsmisele tehtud ka suusapõhjade seisukorda parandav hooldus.
#000026
Praegu on parim aeg täiendada suusamäärdevarusid järgmise talve jaoks, sest hinnad on all ja praegune määrdevalik jääb suures osas endiseks ka järgmisel talvel. Kuigi FIS ja IBU keelustavad järgmisest talvest fluorimäärete kasutamise tippvõistlustel, jäävad fluorimäärded sh fluoripulbrid Rexi valikusse alles ka tuleval talvel.
#000027
Järgmises talvest tulevad müügile uued väga heade libisemisomadustega fluorivabad Rexi võistlusparafiinid, NF-seeria, mis asendab praegust RG-seeriat. Sellega seoses on võimalik RG-seeria parafiine osta praegu superhea hinnaga. Kasuta võimalust! NF-seeriasse kuuluvad tuttavate temperatuurivahemikega neli erinevat parafiini, mille põhikoostis on sama nagu RG-l, küll aga sisaldavad need edasiarendatud järgmise põlvkonna N-Kinetic lisandeid. NF tuleb müügile 40 ja 200-grammiste tahkete parafiinidena, 150 ml spreina ja 170 ml väljakallatava vedelikuna (nagu puhastusvedelike pudel).
#000028
Kui tahad ka suvel meelisharrastusega tegeleda, siis vaata kindlasti rullsuuski! Nevene pakub Baltikumi parimat valikut sh maailma parimate suusatajate Klaebo ja Boe poolt kasutatavaid IDT rullsuuski.
#000029
Sildid: suvi, kevad, roosa, rcf, rex, rcx
#000030
11. märtsil 2023 sõidetakse legendaarset Haanja Suusa100-t. Päev hiljem, 12. märtsil peetakse 24. Tamsalu-Neeruti Maratoni, mis sel aastal toimub Pariisi puhkeküla ümber. Sõidetakse 14 km pikkusel ringil 3 korda (kokku 42 km), lühemal maal 1 kord (14 km). Siin on Rex määrdesoovitus.
#000032
190 – Rex kruntmääre. Õhuke kiht karestuse peale. Hõõru külmalt pidamisalale, siis soojenda puhuri või määrderauaga, hõõru sünteetilise korgiga laiali ja lase jahtuda.
143 – Rex N21G Must, 3-5 õhukest kihti
Kui rada läheb pudruks ja ilm soojeneb, siis saad pidamist parandada Rex 30GB määrdega.
#000038
Sildid: rex, määrdesoovitus, vabatehnika, tamsalu maraton, haanja 100
#000039